ΓΡΑΠΤΗ ΕΡΩΤΗΣΗ E-1829/99

υποβολή: Anna Karamanou (PSE) προς το Συμβούλιο

(15 Οκτωβρίου 1999)

Θέμα: Το κάπνισμα ως πρώτη αιτία νοσηρότητας στον κόσμο και η πολιτική της Ευρωπαϊκής Ένωσης

Πέραν της πρόκλησης καρκίνου, θανατηφόρων καρδιαγγειακών παθήσεων και πλείστων άλλων ασθενειών, το κάπνισμα ενοχοποιείται τώρα και για την ανδρική σεξουαλική ανικανότητα, σύμφωνα με έρευνες της Βρετανικής Ιατρικής Εταιρίας (ΒΜΑ) σε καπνιστές 21 έως 75 ετών. Παράλληλα, έρευνα της Ιατρικής Σχολής Αθηνών αποκαλύπτει ότι οι φοιτητές της Ιατρικής αγνοούν τις βλαβερές συνέπειες του καπνίσματος και ένας στους δύο καπνίζει συστηματικά. Αξίζει να σημειωθεί ότι μόνο στην Ελλάδα οι νέοι καπνιστές αυξάνονται κατά περίπου 50.000 ετησίως. Σε επίπεδο Ευρωπαϊκής Ένωσης, όσα δαπανώνται ετησίως για ενημερωτικές εκστρατείες κατά του καπνίσματος, ξοδεύονται σε μία μόνο ημέρα από τις καπνοβιομηχανίες για τη διαφημιστική προώθηση των προϊόντων τους.

Ερωτάται το Συμβούλιο της Ευρωπαϊκής Ένωσης με ποιό τρόπο παρεμβαίνει, τί κονδύλια διαθέτει και ποιά πολιτική προωθεί, προκειμένου να αντιμετωπιστεί η πρώτη δυνάμενη να καταπολεμηθεί αιτία νοσηρότητας και να προστατευτεί ηγεία των ευρωπαίων πολιτών και ιδιαίτερα των νέων;

Απάντηση

(13 Μαρτίου 2000)

Η δράση της Κοινότητας σε αυτόν τον τομέα συμπληρώνει τη δράση των κρατών μελών. Η Κοινότητα, στα πλαίσια των αρμοδιοτήτων της, αποδίδει ιδιαίτερη προσοχή και προτεραιότητα στην καταπολέμηση του καπνίσματος.

Ήδη από το 1986, οι διάφορες δράσεις για την καταπολέμηση του καρκίνου και πιο πρόσφατα το σχέδιο δράσης για την καταπολέμηση του καρκίνου που εγκρίθηκε το 1996 και βρίσκεται στο στάδιο της εφαρμογής του, προβλέπουν ειδικές δράσεις με στόχο την καταπολέμηση του καπνίσματος. Στο ίδιο πλαίσιο, το πρόγραμμα δράσης για προώθηση, πληροφόρηση, εκπαίδευση και κατάρτιση, στοχεύει επίσης την κατάχρηση καπνού.

Εξάλλου, το Συμβούλιο έχει ήδη εκδώσει, το 1989 και το 1990, κατόπιν προτάσεως της Επιτροπής, οδηγίες σχετικά με την επισήμανση και την περιεκτικότητα σε πίσσα στο πλαίσιο της λειτουργίας της εσωτερικής αγοράς, στις οποίες λαμβάνεται σοβαράπόψη αυτός ο στόχος. Αναμένεται πρόταση της Επιτροπής η οποία θα ενισχύει αυτές τις διατάξεις.

Πιο πρόσφατα, στις 6 Ιουλίου 1998, το Συμβούλιο, σε συνεργασία με το Ευρωπαϊκό Κοινοβούλιο, εξέδωσε την οδηγία 98/43/ΕΚ σχετικά με τη διαφήμιση και τη χορηγίαπέρ των προϊόντων καπνού, της οποίας η ισχύς προβλέπεται να αρχίσει το αργότερο στις 30 Ιουλίου 2001. Η οδηγία αυτή ελπίζεται να έχει ιδιαίτερο αντίκτυπο στους νέους.

Από το 1994, το Συμβούλιο ίδρυσε, στο πλαίσιο του κανονισμού σχετικά με την οργάνωση της αγοράς του ακατέργαστου καπνού, κοινοτικό ταμείο έρευνας και πληροφόρησης στον τομέα του καπνού, οι μισοί πόροι του οποίου διατίθενται για σχέδια πληροφόρησης που απευθύνονται κυρίως στους νέους σχετικά με τους κινδύνους του καπνίσματος.

Τέλος, ως συνέχεια της Ανακοίνωσης της Επιτροπής του Δεκεμβρίου 1996 για τονφιστάμενο και τον μελλοντικό ρόλο της Κοινότητας στην καταπολέμηση της κατανάλωσης καπνού και της έκθεσης της Επιτροπής του Σεπτεμβρίου 1999 προς το Συμβούλιο και το Ευρωπαϊκό Κοινοβούλιο για την πρόοδο που έχει επιτευχθεί σχετικά με την προστασία της δημόσιαςγείας από τις επιβλαβείς συνέπειες του καπνίσματος, το Συμβούλιο εξέδωσε, κατά τη σύνοδό του στις 18 Ιουλίου 1999, συμπεράσματα για την καταπολέμηση της κατανάλωσης καπνού και προέβη σε συζήτηση προσανατολισμού η οποία αποσκοπούσε ιδιαίτερα στην προστασία των νέων από τις επιβλαβείς συνέπειες του καπνίσματος και τη δράση της Ευρωπαϊκής Ένωσης σε διεθνές πλαίσιο.

Η συζήτηση αυτή ήταν ανοιχτή στο κοινό.

Όσον αφορά την εξωτερική πτυχή, το Συμβούλιο, στις 22 Οκτωβρίου 1999, εξέδωσε απόφαση με την οποία εξουσιοδοτείται η Επιτροπή, όσον αφορά θέματα αρμοδιότητας της Κοινότητας, να αρχίσει διαπραγματεύσεις στα πλαίσια του Διεθνούς Οργανισμού Υγείας για διεθνή σύμβαση-πλαίσιο σχετικά με την καταπολέμηση της κατανάλωσης καπνού και τα σχετικά πρωτόκολλα.